
Tingimusliku nõusoleku andmine

maavara kaevandamise loa taotlemise kohta

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Linnavara- ja Majandusameti direktorit Ain Uiga’t antud küsimuses ette kandma Narva Linnavolikogu istungil.

Tarmo Tammiste

Linnapea 






Ants Liimets

Linnasekretär







eelnõu

NARVA LINNAVOLIKOGU
O  T  S  U  S
Narva linn

____.______2005.a. nr______

 

Tingimusliku nõusoleku andmine

maavara kaevandamise loa taotlemise kohta

 

Vastavalt Kohaliku omavalitsuse korralduse seaduse (RT I 1993, 37, 558;RT I 1999, 82, 755; 2000, 51, 322;  2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 64, 393; 68, 407, 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230) § 22 lõikele 2,  Maapõueseaduse (RT I 1994, 86/87, 1488; 1997, 93, 1562; 86, 1461; 1998, 64/65, 1005; 1999, 54,583; 10,155; 95, 843; 2000, 54, 348; 102, 670; 2002, 63, 387; 61, 375; 53, 336) § 25 lõikele 2, Maapõueseaduse (RT I 2004, 84, 572; 2005, 15, 87) §75 lõikele 2 ja keskonnaministri 01.02.1995.a. määruse nr 31 „Maavara kaevandamise loa taotlemise ja väljaandmise kord“ § 8, §18 ning lähtudes osaühingu Viirma 07.03.2005.a. taotlusest “Maavara kaevandamise loa taotlus”,

Narva Linnavolikogu otsustab:

  

1. Seoses Osaühingu VIIRMA (registrikood 10045953, asukohaga Kalda 41, 29022 Narva-Jõesuu) maavara kaevandamise loa taotlusega 10 (kümneks) aastaks ei ole Narva Linnavolikogul vastuväiteid loa andmiseks Kadastiku II lubjakarjääri piirkonnas ehitus- ja viimistluskivi tootmiseks järgmiste tingimuste täitmisel:

1.1. läbi viia eksperthinnang pinna- ja põhjavee mõjule;

1.2. kaevetöid, kivide purustamist ja vedu teostada tööpäeviti 08.00 – 18.00, vältimaks müra ja inimeste elukeskkonna häirimist.

2. Otsus jõustub seadusega sätestatud korras.

3. Otsust võimalik vaidlustada Jõhvi Halduskohtus (Jaama tn 26, 41532 Jõhvi) 30 päeva jooksul arvates otsuse teatavakstegemisest.

Mihhail Stalnuhhin

Esimees

 ÕIEND


Tingimusliku nõusoleku andmine

maavara kaevandamise loa taotlemise kohta




          _____._________ 2005.a.

Keskkonnaministeeriumi Ida-Virumaa Keskkonnateenistuse poolt laekus Narva Linnavalitsusele läbivaatamiseks OÜ Viirma (registrikood 10045953, asukohaga Kalda 41, 29022 Narva-Jõesuu), maavara kaevandamise loa taotlus koos õigesti vormistatud mäeeraldise kasutamise projektiga (kiri 30.03.2005 nr 32-9-1/3133).

 

Vastavalt Maapõueseaduse (RT I 1994, 86/87, 1488; 1997, 93, 1562; 86, 1461; 1998, 64/65, 1005; 1999, 54,583; 10,155; 95, 843; 2000, 54, 348; 102, 670; 2002, 63, 387; 61, 375; 53, 336) § 25 lõikele 2 kaevandamisloa taotlemise ja väljaandmise korra kehtestab Keskkonnaminister. Keskonnaministri 01.02.1995.a. määruse nr 31 „Maavara kaevandamise loa taotlemise ja väljaandmise” § 8, § 18 alusel esitatakse kaevandamisloa taotlus asukohajärgsele maakonna keskkonnateenistusele ja taotluse üks eksemplar saadetakse loa taotleja poolt kaevandamisala asukoha omavalitsusele tema seisukoha saamiseks.

Mäeeraldise kasutamise eesmärk: OÜ Viirma taotleb maavara kaevandamise luba Narva lubjakivimaardla Kadastiku II osas ehituslubjakivi kaevandamiseks. Mäeeraldist taotletakse ehitus- ja viimistluskivi tootmiseks, mida saaks kasutada piirkonna ehituskivi vajaduse rahuldamisel.

 

Mäeeraldise pindala on 4,43 ha. Taotleva mäeeraldise piiresse jääb 63 tuh m³ ehituslubjkivi aktiivset tarbevaru.

 

Mäeeraldise maa-ala ja selle lähiümbruse kirjeldus: taotlev mäeeraldis asub Narva linna piirides. Maardla põhjapiir jääb Tallinn-Narva raudteest ca 260 m lõunasse, idapiir paikneb Narva linna ning Balti SEJ ühendavast teest lääne suunas, läänepiir külgneb väljatöötatud alaga. Maa-ala on varem valdavalt rikutud, kohati võsastunud, paiguti veega täitunud süvenditega tühermaa. Kaevandamisala läheduses ei paikne elamuid ega kommunikatsioone. 

 

Mäetööde kirjeldus: kuna kivi soovitakse kasutada ka restaureerimistel ja teistel objektidel, mis seavad kõrgendatud nõuded kivi kvaliteedile, siis ei ole võimalik puur-lõhketööde kasutamine, mis tekkitab kivimisse mikropragusid. Tükikivi murdmise viisiks on käsitsi murdmine ja plokkide saagimine.

 

Mõju keskkonnale: kuna antud maavarade kaevamisel ei kasutata puur-lõhketöid, siis ei kaasne kaevandamisega lõhketööde seismika ega kildude laiali lennu ohtu.

 

Abinõud mäetööde mõju vähendamiseks ja kahjulike tagajärgede likvideerimiseks: 

 

põhjavee reostuse ohu ärahoidmiseks ei teostata karjääri põhjas karjäärimasinate õlivahetust ega hooldustöid (v.a. statsionaarsete seadmete remont). Hooldustöid saab teostada lähedal asuval ettevõttetele kuuluval tööstusterritooriumil. Juhul kui karjääri siiski satub õli või teisi põhjavett reostada võivad ained kogutakse need viivitamatult kokku ja antakse üle vastavat litsentsi omavale jäätmekäitlusfirmale. Selleks hoitakse karjääris vajalikus koguses kuiva turvast või saepuru.

 

Rekultiveerimise suund: kaevandatud ala rekultiveerimise suund on metsastamine. 

Linnavara- ja Majandusameti esitab antud küsimus Narva Linnavalitsuse istungile protokollilise otsuse vastuvõtmiseks.

 

Arkadi Nikolajev

Kommunaalmajandusosakonna juhataja

direktori ülesannetes

